Chengjiangin fossiilialue

Chengjiangin fossiilialue on 512 hehtaarin kukkula-alue Yunnanin maakunnassa Kiinassa. Sieltä on löydetty erittäin monipuolinen kokoelma kambrikauden fossiileita. Niistä on tunnistettu ainakin 196 lajia, jotka jakaantuvat 16 taksonomiseen ryhmään. Eliöiden jäänteet ovat säilyneet poikkeuksellisen hyvin, joten niistä voidaan tutkia sekä selkärankaisten että selkärangattomien kovia ja pehmeitä kudoksia. Ne kertovat monimutkaisen meriekosysteemin varhaisista vaiheista. Alue on ollut Unescon maailmanperintöluettelossa vuodesta 2012. Lähteet Aiheesta muualla Kuvia tai muita tiedostoja aiheesta Chengjiangin fossiilialue Wikimedia Commonsissa